News Update: Elon Musk ประกาศยกเลิกรถยนต์ไฟฟ้า Tesla Model S Plaid Plus อย่างเป็นทางการ - FINNOMENA
News Update: Elon Musk ประกาศยกเลิกรถยนต์ไฟฟ้า Tesla Model S Plaid Plus อย่างเป็นทางการ
9 ส.ค. 2564

เมื่อวันอาทิตย์ที่ผ่านมา Elon Musk ซีอีโอผู้ผลิตรถยนต์ไฟฟ้าอย่าง Tesla ได้ประกาศผ่านทวิตเตอร์ของเขาเรื่องการยกเลิกรถยนต์ไฟฟ้ารุ่นเรือธงของ Tesla อย่าง Model S Plaid Plus
ในเดือนมีนาคม Tesla ขึ้นราคารถยนต์ไฟฟ้า Model S Plaid Plus 10,000 เหรียญ ส่งผลให้ราคาอยู่ที่ 150,000 เหรียญ โดย Model S Plaid Plus ได้ถูกลบออกจากรายชื่อรถยนต์ไฟฟ้าบนเว็บไซต์ของ Tesla ประมาณสัปดาห์สุดท้ายของเดือนพฤษภาคมตามรายงานของ CNET
รถยนต์ไฟฟ้าระดับ Hi-End ที่เหลือของ Tesla อย่าง Model S Plaid จะมีราคาประมาณ 119,900 เหรียญ โดยมีแบตเตอรี่ระยะ 390 ไมล์พร้อมแรงม้า 1,020 แรงม้าและการเร่งความเร็วจาก 0 ถึง 60 ไมล์ต่อชั่วโมงในเวลาสองวินาที รวมถึงคุณสมบัติอื่นๆ
เช่นเดียวกับผู้ผลิตรถยนต์รายอื่นในอเมริกาเหนือ Tesla ประสบปัญหาด้านซัพพลายเชน โดยเฉพาะปัญหาการขาดแคลนชิปคอมพิวเตอร์ โดย Elon Musk ได้กล่าวว่า ในไตรมาสที่ 1 ปี 2564 Tesla ต้องพบกับความท้าทายด้านซัพพลายเชนที่ยากลำบากที่สุดที่ Tesla เคยประสบมา การขาดแคลนชิปซึ่งเป็นชิ้นส่วนสำคัญในการผลิตรถยนต์ไฟฟ้าของเขากลายเป็นปัญหาที่หนักหน่วงของ Tesla
นอกจากนี้ Elon Musk ยังกล่าวถึงความท้าทายทางเทคนิคในการพัฒนาและหาวิธีการผลิตรถยต์ไฟฟ้า Model S และ Model X SUV รุ่นใหม่ เขากล่าวว่า “มีความท้าทายมากกว่าที่คาดไว้ในการพัฒนา Plaid Model S ซึ่งเป็นรุ่นใหม่ของ Model S และ X โดยจะมีการปรับปรุงใหม่ ทั้งภายในห้องโดยสาร ชุดแบตเตอรี่ และชุดขับเคลื่อน พร้อมทั้งอุปกรณ์อิเล็กทรอนิกส์ภายใน” และ “ต้องใช้เวลาพัฒนาเล็กน้อยเพื่อให้แน่ใจว่าแบตเตอรี่ของ S และ X รุ่นใหม่นั้นมีความปลอดภัย”
ในขณะเดียวกันบริษัทได้ปรับขึ้นราคาสำหรับรถยนต์ไฟฟ้ารุ่นต่างๆ ทั้ง Model 3 และ Model Y ที่ได้รับความนิยมอย่างมากในสหรัฐฯ โดย Elon Musk กล่าวในทวิตเตอร์ของเขาเมื่อวันที่ 31 พฤษภาคมว่า “ราคาเพิ่มขึ้นเนื่องจากแรงกดดันด้านราคาในห่วงโซ่อุปทานที่สำคัญทั่วทั้งอุตสาหกรรมโดยเฉพาะอย่างยิ่งด้านชิ้นส่วนการผลิต”
ที่มา: CNBC
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
Elon Musk
News Update
Tesla
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA